
	હેતુ
	શીખવવું કે ઈશ્વરના પુત્ર ઈસુ ખ્રિસ્ત મરણમાંથી ઊઠ્યા અને આજે જીવંત છે.

	શિક્ષકની તૈયારી
	આ પાઠ તૈયાર કરતી વખતે જીવંત ખ્રિસ્તની હાજરીમાં આનંદ કરો. પછી લૂક 24:1-10 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	લૂક 24:6
તે અહીં નથી, તે ઊઠ્યા છે.



પાઠની યોજના
ટ્રે અથવા પૂંઠા પર ઈસુને જેમાં મૂકવામાં આવ્યા હતા તેવી બગીચાની કબર તૈયાર કરો. માટી કે રેતી, કેટલાક મોટા પથ્થરો અને થોડાં ફૂલોથી આ ખૂબ સહેલાઈથી થાય છે.
પ્રસ્તાવના
ઈસ્ટર રવિવાર ખૂબ ખાસ દિવસ છે. શરૂઆતમાં ઈસ્ટર વિશે એક રહસ્ય હતું. રહસ્યો એવી વાતો છે જે આપણે ખૂબ શાંત રાખીએ છીએ. આપણે તેમને ધીમેથી કહીએ છીએ. શિક્ષકે દરેક હારના પહેલા બાળકને ધીમેથી કહેવું, “ઈસુ જીવંત છે.” દરેક બાળક પોતાના પડોશીને ધીમેથી કહે જ્યાં સુધી બધાએ સાંભળ્યું ન હોય. શિક્ષક આગળ કહે કે હવે દરેકને આ રહસ્ય ખબર હોવું જોઈએ. ઈસ્ટર પર શું બન્યું તે તેમને ખબર હોવું જોઈએ તેથી આપણે જે ધીમેથી સાંભળ્યું હતું તે મોટેથી પોકારવું જોઈએ. દરેક જણ સાથે પોકારે, “ઈસુ જીવંત છે!”
બાળકોને બગીચાની કબર બતાવો. ઈસુ ક્રૂસ પર મરણ પામ્યા અને આના જેવી ગુફામાં મૂકવામાં આવ્યા, જે ખડકમાંથી બનેલી હતી અને આગળ ખૂબ મોટો પથ્થર હતો. ખસેડી ન શકાય એટલો મોટો.
પાઠના મુખ્ય મુદ્દાઓ
	1.ઈસુને શુક્રવારે ક્રૂસે જડવામાં આવ્યા. રવિવારની વહેલી સવારે ત્રણ સ્ત્રીઓ તે કબર પાસે આવી જ્યાં ઈસુનું મૃત શરીર લઈ જવામાં આવ્યું હતું. તેઓ તેમના શરીર પર તેલ અને સુગંધી દ્રવ્ય લગાડવાની હતી. તેમને વિચાર આવ્યો કે તેઓ પથ્થર કેવી રીતે ખસેડશે.
	2.તેમણે પથ્થર ગબડેલો કેવી રીતે જોયો તે કહો. તેઓ અંદર ગઈ, સ્વર્ગદૂતોને જોયા અને ખૂબ ડરી ગઈ, કલમ 3-5.
	3.સ્વર્ગદૂતોએ તેમને પૂછ્યું, “તમે અહીં શું કરો છો? ઈસુ જીવંત છે. મરેલા લોકોને જ્યાં મૂકવામાં આવે છે ત્યાં તમે તેમને કેમ શોધો છો? તેમણે જે કહ્યું હતું તે તમને યાદ નથી? 3 દિવસ પછી તે મરણમાંથી ઊઠશે.” કલમ 5-7. ચિત્ર 18 બતાવો. ખાલી કફનનાં કપડાં તરફ આંગળી ચીંધો.
મુખપાઠની કલમ શીખવો
	4.સ્ત્રીઓને ઈસુએ જે કહ્યું હતું તે યાદ આવ્યું. તેઓ ખૂબ ખુશ થઈ. ઈસુ જીવંત છે. તેઓ ઈસુના શિષ્યોને કહેવા દોડી ગઈ. ઈસુ હમણાં જીવંત છે. તેમણે આપણાં પાપો માટે મરવું પડ્યું. તેમણે આપણને ખૂબ પ્રેમ કર્યો. શિક્ષક કેટલાંક બાળકોનાં નામ લઈને કહી શકે, “ઈસુ તારા માટે મરણ પામ્યા, હેનરી,” અથવા “ઈસુ તારા માટે મરણ પામ્યા, ગ્રેસ.” આ વિશે શિક્ષકોએ પોતાનો વિવેક વાપરવો. આપણું પાપ ઈસુને મરેલા રાખી શક્યું નહિ. ઈશ્વરે તેમને જીવતા કર્યા. ઈસુએ મરણ પર વિજય મેળવ્યો છે જેથી એક દિવસ આપણે તેમની સાથે જીવી શકીએ.
પુનરાવર્તન
પાઠનું ટૂંકું પુનરાવર્તન કરીને બતાવો કે ઈસુએ મરણ પર વિજય મેળવ્યો અને તે સદાસર્વકાળ જીવંત છે, તેથી હવે આપણે મરણથી ડરવાની જરૂર નથી.
પાઠ પ્રત્યે આપણો પ્રતિભાવ
બાળકોને પૂછો કે ઈસુને કેમ મરવું પડ્યું? ભાર મૂકો કે ઈસુ હમણાં જીવંત છે. ખાલી કબર તરફ આંગળી ચીંધો.
ઈસુ જીવંત છે તે વિશે ગીત ગાઓ.
પાઠ 15 – ઈસુ જીવંત છે	પાનું 




